CELEX: 62013CA0056
Language: et
Date: 2014-05-22 00:00:00
Title: Kohtuasi C-56/13: Euroopa Kohtu (kuues koda) 22. mai 2014 . aasta otsus (Szegedi Ítélőtábla eelotsusetaotlus – Ungari) – Érsekcsanádi Mezőgazdasági Zrt versus Bács-Kiskun Megyei Kormányhivatal (Direktiivid 92/40/EMÜ ja 2005/94/EÜ — Otsused 2006/105/EÜ ja 2006/115/EÜ — Euroopa Liidu põhiõiguste harta — Artiklid 16, 17 ja 47 — Linnugripi tõrjemeetmed — Kahju hüvitamine)

4.8.2014   
            
            
               ET
            
            
               Euroopa Liidu Teataja
            
            
               C 253/9
            
         Euroopa Kohtu (kuues koda) 22. mai 2014. aasta otsus (Szegedi Ítélőtábla eelotsusetaotlus – Ungari) – Érsekcsanádi Mezőgazdasági Zrt versus Bács-Kiskun Megyei Kormányhivatal
   (Kohtuasi C-56/13) (1)
   
   ((Direktiivid 92/40/EMÜ ja 2005/94/EÜ - Otsused 2006/105/EÜ ja 2006/115/EÜ - Euroopa Liidu põhiõiguste harta - Artiklid 16, 17 ja 47 - Linnugripi tõrjemeetmed - Kahju hüvitamine))
   2014/C 253/12
   Kohtumenetluse keel: ungari
   
      Eelotsusetaotluse esitanud kohus
   
   Szegedi Ítélőtábla
   
      Põhikohtuasja pooled
   
   
      Hageja: Érsekcsanádi Mezőgazdasági Zrt
   
      Kostja: Bács-Kiskun Megyei Kormányhivatal
   
      Ese
   
   Eelotsusetaotlus – Szegedi Ítélőtábla – Nõukogu 19. mai 1992. aasta direktiivi 92/40/EMÜ, millega kehtestatakse klassikalise lindude katku tõrjemeetmed (EÜT L 167, lk 1; ELT eriväljaanne 03/12, lk 306), ja nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, lk 16) tõlgendamine – Loomakasvatusettevõtja, kes tegeleb muu hulgas kalkunite nuumamisega ja kellele keelduti andmast luba pidada nuumkalkuneid kasvatuskohas, mis asub linnugripi tõttu kehtestatud ja haldusotsusega piiritletud ohustatud ja järelevalvetsoonis – Liidu õigusaktide rakendusaktides võetud ajutiste kaitsemeetmetega isikutele tekitatud kahju hüvitamine
   
      Resolutsioon
   
   
               1.
            
            
               Komisjoni 15. veebruari 2006. aasta otsust 2006/105/EÜ, mis käsitleb teatavaid ajutisi kaitsemeetmeid seoses kõrge patogeensusega linnugripi kahtluse juhtumitega metslindudel Ungaris, ja komisjoni 17. veebruari 2006. aasta otsust 2006/115/EÜ, milles käsitletakse teatavaid kaitsemeetmeid seoses kõrge patogeensusega linnugripiga metslindudel ühenduses ning millega tunnistatakse kehtetuks otsused 2006/86/EÜ, 2006/90/EC, 2006/91/EÜ, 2006/94/EÜ, 2006/104/EÜ ja 2006/105/EÜ, tuleb tõlgendada nii, et nendega ei ole vastuolus esiteks sellised siseriiklikud meetmed nagu 15. ja 21. veebruari 2006. aasta haldusaktid, millega kehtestati Csátalja ja Nagybaracska (Ungari) omavalitsusüksuste territooriumil ohustatud tsoon ning keelati kodulindude vedu selles tsoonis, ning teiseks selline arvamus, nagu anti 23. veebruaril 2006, millega ei antud sellisele ettevõtjale nagu põhikohtuasja kaebuse esitaja luba kasvatada kalkuneid tema Nagybaracskas asuvas farmis.
            
         
               2.
            
            
               Esiteks tuleb otsuseid 2006/105 ja 2006/115 tõlgendada nii, et need ei sisalda sätteid, mille eesmärk on kehtestada otsustes ette nähtud meetmetega tekitatud kahju hüvitamise kord, ega ka viita sellistele sätetele, ning teiseks ei kuulu selliste siseriiklike õigusnormide, nagu on kõne all põhikohtuasjas, mis ei näe ette liidu õiguse kohaselt võetud linnugripi vastaste kaitsemeetmete kehtestamisega tekitatud kahju – sealhulgas saamata jäänud tulu – täielikku hüvitamist, õiguspärasuse hindamine tõhusa õiguskaitsevahendi õiguse, omandiõiguse ja ettevõtlusvabaduse seisukohast Euroopa Kohtu pädevusse.
            
         
      (1)  ELT C 147, 25.5.2013.